google/wiki40b huggingface dataset:
Tarybų Lietuvos enciklopedija

Tarybų Lietuvos enciklopedija (TLE) – mokslinis enciklopedinis leidinys, skirtas supažindinti su Lietuvos TSR archeologija, istorija, mokslu, gamta, žymių žmonių biografijomis, ryšiais su užsienio valstybėmis ir sąjunginėmis TSRS respublikomis. Leista 1985–1988 m. (4 tomai) Vilniuje. Leidėjas – Vyriausioji enciklopedijų redakcija.

Skirtumai nuo Lietuviškosios tarybinės enciklopedijos

TLE aprašė išskirtinai Lietuvos archeologiją, istoriją, gamtą, mokslą, kultūros paveldą, miestus, rajonus, žymių žmonių biografijas, santykius su užsieniu ir sąjunginėmis Tarybų Sąjungos respublikomis ar autonominėmis sritimis. Apie užsienio ar sąjunginius objektus pateikiama tik pagrindinė informacija su papildomu skyreliu „Ryšiai su Lietuva“. Po kai kuriais straipsniais išspausdinti jų autorių vardai ir pavardės.
„Papildymų“ skyrelis (1988 m.) aprašė tuometės Lietuvos politines realijas, susijusias su „perestroika“ ir Lietuvos Persitvarkymo Sąjūdžiu. Tekste „Tremtis“ pirmą kartą panaudotas terminas „Lietuvos Respublika“, o ne buržuazinė Lietuva ar panašiai.
Enciklopedija neapėmė tokių sričių, kaip technologijos, biologija, farmakologija, chemija, medicina, matematika ir kt. mokslai.
Karalgiris (Babtai)

Aplinkinės gyvenvietės

Selverava – 2,5 km
Naujasodžiai – 2 km
Liučiūnai – 6 km
Cinkiškiai – 1 km
BABTAI – 7 km
Lichačiai

Geografija

Šiaurės vakaruose kaimo laikai ribojasi su Purvės upe, pietryčiuose – su geležinkelio linija Vilnius–Gardinas. Lichačiai išsistatę ant Dantavio ežero kranto, į šiaurės rytus nuo gyvenvietės eina Lietuvos–Baltarusijos valstybinė siena.

Istorija

Pagal Lenkijos 1924 m. paskelbtus duomenis, kaimas priklausė Balstogės vaivadijos Gardino apskrities Pariečės valsčiui.
Paaluonys

Istorija

XIX a. pr. kaimas vadintas Daukšiške. XX a. pr. buvo dvaras Babtų valsčiuje. Tarybiniais metais buvo „Šviesaus kelio“ kolūkio centrinė gyvenvietė.

Aplinkinės gyvenvietės

Lesčiai – 2 km
Preikapė – 2 km
Pernarava – 5 km
 Blandžiai – 2,5 km
Lesčiukai – 0,5 km
Rudakiai – 1,5-2 km
Voskaičiai – 2 km
Kantrimas – 2 km
Basilanas

Basilanas (tag. Basilan) – sala Ramiajame vandenyne, didžiausia ir labiausiai į šiaurę nutolusi Sulu salyne. Priklauso Filipinams, sudaro provinciją. Plotas 1234 km². 332 tūkst. gyventojų (2000 m.). Basilano sąsiauris skiria salą nuo Mindanao, vakarinius krantus skalauja Sulu jūra. Paviršius salos viduryje kalnuotas; didžiausias aukštis 1011 m (Basilano k.). Pajūryje žemumos. Dengia drėgnieji ekvatoriniai miškai. Auginama kaučiukmedžiai (pagrindinis šalies tiekėjas), kavamedžiai, kakavamedžiai, kokospalmės. Kaučiuko, palmių aliejaus, kavos prekyba. Žvejyba. Svabiausias miestas ir uostas – Isabela. Keltai Basilaną jungia su Zamboangos pusiasaliu Mindanao saloje ir Jolo sala.
Saloje aktyviai veikia Abu Sayyaf islamo separatistų organizacija.
Vasilijus Kačialovas

Biografija

Vasilijus Kačialovas gimė apsikrikštijusio žydo šeimoje. Tėvas dirbo šventiku Vilniaus šv. Nikolajaus cerkvėje. Mokėsi Vilniaus 1-oje gimnazijoje. Joje dalyvavo mėgėjiškuose spektakliuose, buvo puikus deklamatorius. V. Kačialovo bendraklasiai buvo Feliksas Dzeržinskis, Konstantinas Galkauskas, kompozitorius, geriausias Kačialovo draugas. Studijavo Sankt Peterburgo universiteto Teisės fakultete, tačiau jo nebaigė.
1896 m. pradėjo vaidinti Sankt Peterburgo Literatūros ir vaidybos draugijos teatre. 1900 m. perėjo į Maskvos Dailės teatrą (MCHAT), kuriam vadovavo Konstantinas Stanislavskis bei Vladimiras Nemirovičius-Dančenka, kur tapo vienu žymiausių aktorių. Dėl savo aktorinių gebėjimų V. Kačialovas laikomas vienu geriausių poezijos ir prozos skaitovų Rusijoje. Dažnai atostogaudavo Vilniuje. 1896 m. studentiškų atostogų metu Vilniuje vaidino kartu su čia gastroliuojančia V. Komisarževskaja H. Zudermano „Drugelių mūšyje“. Vėliau vaidino Vilniaus ir Kauno scenose Maskvos Dailės teatro gastrolių metu.
1936 m. suteiktas TSRS liaudies artisto garbės vardas, 1943 m. – Stalino premija. Vilniaus Didžiojoje gatvėje ant namo, kuriame jis gimė ir vaikystėje gyveno, sienos yra memorialinė lenta. Kačialovo vardu pavadinta viena iš rusakalbių Vilniaus gimnazijų.
V. Kačialovas mirė 1948 m. rugsėjo 30 d. Palaidotas Novodevičės kapinėse Maskvoje.
Medžiojimas lanku

Medžiojimas lanku – medžioklės metodas, kuris naudoja lanką ir strėles stambiam žvėriui nušauti.

Istorija

Akmens amžiuje žmogui išradus lankus ir strėles, medžioklė tapo dar intensyvesnė, buvo galima individualiai medžioti smulkesnius gyvulius, paukščius. Iki tol buvo taikoma užvaromosios medžioklės metodas mamutams, bizonams, laukinių arklių kaimenėms sumedžioti.
JAV medžiojimas šiuolaikiniais XX a. sptintajame dešimtmetyje išrastais skriemuliniais lankais tampa vis populiaresne pramoga. Jos ištakos siekia Kalifornijos valstijos indėną Ishi, kuris, manoma, buvo paskutinis Š. Amerikos indėnas neturėjęs sąlyčio su Amerikos naujakuriais. 1911 m. jis atklydo iš nuošalių kalvų, vienišas ir badaujantis. Jis apsigyveno Kalifornijos universiteto antropologijos muziejuje. Mokė tradicinio lankų ir strėlių gamybos būdo, tylaus sėlinimo būdų. 1916 m. mirė nuo tuberkuliozės.
Arvydas Vaitkus

Išsilavinimas

1981 m. baigė Klaipėdos 12-ąją vidurinę mokyklą(Žemynos gimnazija). 1986 m. Kauno politechnikos institute (dabar – Kauno technologijos universitetas) įgijo chemijos pramonės mašinų ir aparatų mechanikos inžinieriaus specialybę. 1988 m. Ukrainos teisės akademijos fakultete (dabar – Ukrainos nacionalinis vidaus reikalų universitetas) baigė Charkovo aukštuosius juridinius kursus.

Veikla

1986–1987 m. – Marijampolės SKB perspektyvinio projektavimo skyriaus inžinierius-konstruktorius. 1987-1993 m. dirbo Klaipėdos vyriausiajame policijos komisariate.
200 - 2002 m. AB „Laivyno inžinerijos centras“ direktorius.
2002 - 2002 m. LR susisiekimo ministro patarėjas.
2002 - 2009 m. LR susisiekimo ministerijos sekretorius,Tarptautinių transporto darbo grupių su Lenkija, Rusija, Baltarusija, Ukraina pirmininkas,VĮ Klaipėdos valstybinio jūrų uosto direkcijos, AB “Lietuvos jūrų laivininkystė”, AB “Smiltynės perkėla” valdybos pirmininkas, AB “Lietuvos geležinkeliai” valdybos narys. .
2009 - 2011 m. UAB koncerno „Achemos grupė“ logistikos direktorius; logistikos įmonių valdybos pirmininkas arba narys.
2011 -2012 m. UAB „Lyrava“ konsultantas.
2013 – 2019 m. Klaipėdos valstybinio jūrų uosto direkcijos generalinis direktorius.

Politinė karjera

Buvo Lietuvos socialdemokratų partijos nariu. 2019 m. kandidatas į Klaipėdos merus nuo Lietuvos valstiečių ir žaliųjų sąjungos. Už Valstiečių ir žaliųjų sąjungos kandidatą A. Vaitkų antrajame mero rinkimų ture balsavo 44,72 proc. Klaipėdos miesto rinkėjų

Šeima

Vedęs. Žmona Ilona. Turi du sūnus: Andrių ir Edgarą.
Neravai (Šeštokai)

Istorija

2001 m. kaimas priklausė Šeštokų seniūnijai.
Marija Katiliūtė

Marija Katiliūtė (slapyvardis Lakrima, 1930 m. spalio 4 d. Mačiūnuose, Ašmintos valsčius, Marijampolės apskr. – 2016 m. liepos 6 d. ) – Lietuvos poetė.

Biografija

Gimė penkių vaikų šeimoje. 1963 m. baigė lietuvių kalbą ir literatūrą Vilniaus universitete. 1971–1989 m. dirbo žurnalų „Kultūros barai“, 1988–1995 m. – „Katalikų pasaulis“ redakcijose.

Kūryba

Klasikinio angliškojo soneto formos eilėraščiuose vyrauja religinė meditacija, dažnai įgaunanti tautinį atspalvį. Daugelis eilėraščių virtę bažnytinėmis giesmėmis. Kūrybai būdinga teologijos tiesų kaip slėpinių interpretacija, poetinis metafizinis dialogas. Sovietinės okupacijos metais religinių sonetų ir eilėraščių rinkiniai leisti užsienyje – Australijoje, JAV, Kanadoje, Brazilijoje nenurodant autorystės.
Geltonoji balteklė

Literatūra

Lietuvos grybų atlasas, Vincentas Urbonas, Kaunas, Lututė, 2007, ISBN 978-9955-692-59-1, 164 psl.
FK Legionas

Istorija

Klubas 2006–2009 m. žaidė III lygos Vilniaus zonoje. 2008 m. komanda ėmė žaisti SFL lygos 4-ajame ešelone ir iki 2010 m. laimėjo kasmet savo divizione, kol 2011 m. pateko į A divizioną.
Fremontas

Istorija

Teritorijoje 1797 m. ispanas tėvas Ferminas de Lasuenas įkūrė San Chosė misiją. Pirmasis anglakalbis, apsilankęs šioje vietovėje, buvo traperis Džededija Smitas 1827 m. Misionierių įtaka sumenko po to, kai 1834 m. Meksikos vyriausybė priėmė sekuliarizaciją. Vallejo šeima pastatė miltų malūną. 1846 m. miestelyje apsilankė Džonas Č. Fremontas, kuris žemėlapyje nubraižę perėją per misijos teritoriją link pietrytinės San Fransisko įlankos pakrantės.
Gyvenama teritorija pradėjo sparčiai plėstis kilusios Kalifornijos aukso karštinės metu. Aplink misiją pradėjo kurtis miestelis, pavadintas San Chosė Misija. 1850 m. atidarytas pašto skyrius. Ekonomikos pagrindą sudarė žemės ūkis (augintos vynuogės, alyvuogės, daigyno augalai). 1868 m. miestelio apylinkes nusiaubė 6,8 balų stiprumo Heivordo žemės drebėjimas. 1906 m. apylinkes sudrebino San Fransisko žemės drebėjimas. Nuo 1912 iki 1916 m. Nailso (Niles) vietovė garsėjo kaip pirmoji Kalifornijos kino pramonės filmavimų vieta. Čia buvo įsikūrusi studija „Essanay Studios“.
Fremontas įkurtas 1956 m. sujungus penkias mažesnes bendruomenes: Sentervilį, Nailsą, Irvingtoną, San Chosė Misiją ir Vorm Springsą. Miestas pavadintas amerikiečių keliautojo Džono Čarlzo Fremonto garbei. XX a. 6-ajame ir 7-ajame dešimtmečiuose plėtota industrializacija. Dėl miesto artumo nuo Silicio slėnio 9-ajame ir 10-ajame dešimtmečiuose jame įsikūrė daug informacinių technologijų kompanijų. Čia veikė „Apple“ gamykla, kurioje buvo pagamintas pirmasis Mac kompiuteris.
Oro masė

Oro masė – meteorologijoje, didelis vientisas kiekis oro, turinčio beveik vienodus temperatūros, atmosferos slėgio ir vandens garų kiekio rodiklius. Oro masė gali dengti šimtus ir tūkstančius kvadratinių kilometrų, ir lėtai keistis priklausomai nuo to, virš kokios vietovės yra.

Klasifikacija

Oro masės klasifikuojamos pagal temperatūrą bei drėgmės kiekį. Temperatūros aspektu – arktinė (šalčiausia), poliarinė arba atogrąžų (tropinė) (šilčiausia), drėgnumo aspektu – jūrinė (didelis drėgmės kiekis) arba žemyninė (kontinentinė) (palyginus mažas drėgmės kiekis). Šios dvi charakteristikos apjungiamos, gaunant bendrą pavadinimą, pvz., jūrinė atogrąžų oro masė būtų šilta ir drėgna.
Šaltos oro masės paprastai susiformuoja aukštesnėse platumose, dažnai kur yra sniego danga; šiltos daugiausiai atogrąžų regione, kur Žemės paviršius šiltas visus metus (lyginant su kitais regionais); drėgnos – virš vandens, pvz., virš Ramiojo vandenyno; sausos – virš sausų paviršių, kaip dykumos.
Europoje vartojamas apibūdinimas ekvatorinė (pusiaujo) pažymėti pusiaujo žemumose susiformuojančią oro masę, kuri skiriasi nuo tropinės oro masės, susidarančios subtropinėse aukštumose. Skirtinguose kontekstuose vartojami taip pat įvairūs kiti čia nepaminėti pavadinimai.

Judėjimas ir atmosferos frontai

Judėdamos oro masės įgauna vietovių, virš kurių juda savybių. Šaltos arktinės oro masės dažniausios arktiniuose regionuose, o jūrinės oro masės paprastai susidaro virš vandens. Tačiau jei jūrinė oro masė pasuka virš sausumos, ji palaipsniui praranda drėgmę ir ilgainiui tampa žemynine, taip pat ir, pvz., atogrąžų oro masė, judanti šiaurės link, atšals ir taps poliarine arba arktine.
Oro masės neturi aiškiai erdvėje apibrėžiamų ribų, tačiau vietose, kur susitinka dvi ar daugiau oro masių, susidaro labai mažas regionas, vadinamas atmosferos frontu arba oro frontu, kuriame pasireiškia akivaizdūs ir dideli orų pokyčiai. Oro masės nesimaišo tarpusavyje, o pakeičia, išstumia viena kitą. Susiję atmosferos frontai taip pat juda, sukeldami orų pokyčius apačioje esančioms vietovėms. Frontai vadinami pagal ateinančią oro masę, pvz., šaltas frontas susidarys regione, kur šalta oro masė išstumia šiltesnę.
Oro masių nereikėtų maišyti su daug greitesniais ir mažesnio masto reiškiniais, (angl. microburst), kai staiga nusileidęs oro stulpas sukelia į tornadą panašius vėjus.
Zėmano-Doplerio metodas

Astrofizikoje, Zėmano-Doplerio metodas yra tomografinis metodas, naudojamas žvaigždžių magnetinių laukų kartografijoje.
Šis metodas naudoja spektrinių linijų, susidarančių žvaigždės atmosferoje veikiant magnetiniam laukui, šviesos poliarizacijos reiškinį (Zėmano efektas). Periodiniai šviesos, paveiktos Zėmano efekto, vaizdo kitimai, vykstantys dėl žvaigždės sukimosi aplink savo ašį, naudojami jos paviršiaus vektorinio magnetinio lauko atkūrimui. Taip pat yra naudojamas maksimalios entropijos metodas - iš visų žvaigždės magnetinio lauko geometrijų, kurios gali egzistuoti pagal gautus duomenis, yra išrenkama paprasčiausia.
Šiam metodui atsiradus tapo galimi sisteminiai žvaigždžių magnetizmo tyrimai. Saulės tipo žvaigždžių magnetinio lauko geometrijų atkūrimui jis buvo panaudotas pirmiausias. Taip pat, naudojant Zėmano-Doplerio metodą, buvo gauta informacija apie magnetinių laukų susidarymo galimybę virš žvaigždžių paviršių.
Tyrimams, susijusiems su Zėmano-Doplerio metodu, atlikti, astronomai naudoja prietaisus, vadinamus spektropoliarimetrais, tokius kaip ESPaDOnS  (Havajai) ir NARVAL  (Prancūzija).
Motiejus Petrauskas

Biografija

Gimė pasiturinčio ūkininko šeimoje. 1907 m. išvažiavo į Čikagą, JAV, kur studijavo ekonomikos mokslus, dirbo dienraštyje „Naujienos“. 1918 m. grįžo į Lietuvą.
1920 m. gegužės 15 d. – 1920 m. birželio 23 d. Steigiamojo Seimo atstovas, išrinktas III (Raseinių) rinkimų apygardoje. Priklausė Lietuvos valstiečių sąjungos frakcijai (Lietuvos socialistų liaudininkų demokratų partijos ir Lietuvos valstiečių sąjungos blokas). Atsisakė mandato.
Netoli Šiaulių įsigijo 35 ha ūkį. Gyvendamas Šiauliuose dalyvavo visuomeninėje veikloje, palaikė ryšius su Valstiečiais liaudininkais.
1949 m. spalio 28 d. suimtas ir nuteistas dešimčiai metų kalėjimo, mirė lageryje.
Žilvinas Šilgalis

Biografija

1988 m. sidabro medaliu baigė Telšių 3-ąją vidurinę mokyklą, 2003 m. baigė Kauno technologijos universiteto Cheminės technologijos fakultetą ir įgijo inžinieriaus ekologo specialybę.
1995–1996 m. UAB „Notija“ vedėjas, 1996–2001 m. UAB „Stotas“ komercijos direktorius, 2000–2002 m. UAB „Stotas“ saugos tarnybos vadovas, 2001–2003 m. UAB „Stotas“ direktorius. 2004–2007 m. Vilniaus miesto savivaldybės tarybos sekretorius.
1999–2003 m. Lietuvos liberalų sąjungos Telšių skyriaus narys, 2001–2003 m. LLS Telšių skyriaus pirmininkas, nuo 2002 m. LLS valdybos narys, 2003–2010 m. Liberalų ir centro sąjungos valdybos ir tarybos narys, 2003–2005 m. Telšių skyriaus pirmininkas. 2005–2014 m. Liberalų ir centro sąjungos pirmininko pavaduotojas.
2004 m. LiCS centrinio rinkimų štabo administracijos vadovas Europarlamento rinkimuose, Darbo su rajonais grupės vadovas Prezidento Valdo Adamkaus rinkimų štabe, LiCS centrinio rinkimų štabo vadovas Seimo rinkimuose. 2006–2008 m. 2007 m. savivaldybių tarybų ir 2008 m. Seimo rinkimų štabų vadovas.
2000-2003 m. ir 2003–2004 m. Telšių rajono savivaldybės tarybos narys. 2008–2012 m. Seimo narys.  2011 m. su Artūro Zuoko ir Vilniaus koalicija – Vilniaus miesto savivaldybės tarybos narys. Nuo 2014 m. Lietuvos laisvės sąjunga (Liberalai) atsakingasis sekretorius, Centrinio rinkimų štabo vadovas 2015 m. savivaldybių tarybų rinkimuose. 
Žmona Lina Šilgalienė, vaikai Arvaidas, Živilė, Tautvydas, Akvilė.
Pančatantra

„Pančatantra“ („Penkiaknygė“) – senovės indų pasakų, pasakėčių ir eiliuotų sentencijų rinkinys, sukurtas sanskritu apie III–IV a. (išliko vėlesnės jos redakcijos). Sudaryta iš 5 knygų.
Įžangoje sakoma, kad „Pančatantrą“ sukūręs brahmanas Višnušarmanas, norėdamas įdomiais pasakojimais pamokyti valstietiškos išminties kvailokus karalaičius. Pagrindiniai pasakų ir pasakėčių herojai – gyvuliai (karalius liūtas, ministras šakalas, drambliai). Jose alegorine forma pavaizduotas Indijos visuomenės gyvenimas: smerkiamas brahmanų gobšumas, veidmainystė, šventeiviškumas, citatomanija, akcentuojamas valdovų savanaudiškumas, klastingumas, praprastų žmonių apsukrumas, išmintis.
„Pančatantros“ liaudiškumas nulėmė jos populiarumą Indijoje, greitą paplitimą, didelę įtaką pasaulinei literatūrai. Esama daug perkūrimų įvairių Indijos tautų kalbomis, vertimų į daugiau nei 60 kalbų. „Pančatantros“ siužetų gausu įvairių tautų pasakose, taip pat lietuvių liaudies, P. Cvirkos literatūrinėse pasakose.
Lietuviškai „Pančatantrą“ išvertė Ričardas Mironas.
Kardokų koplyčia

Istorija

Rytinis kaimo pakraštys buvo vadinamas Apatkomiu. XVIII a. pradžioje kaimas priklausė Zapyškio parapijai, o iki Zapyškio toli – apie šešiolika kilometrų. Todėl žmonės artimuosius laidojo savo kaime. Paskutinės ten karo metais buvo palaidotos dvi mergytės. Kapinių viduryje stovinčioje koplyčioje buvo dvi šventųjų statulėlės, kurios tarybiniais metais, kad nedingtų, buvo išvežtos į Kapsuko (dab. Marijampolės) muziejų, taip pat ir kryžius.
Aldona Gužaitytė

Biografija

1944 m. baigė Šiaulių mergaičių gimnaziją bei choreografinę mokyklą prie Šiaulių dramos teatro. Nuo 1944 m. 2-osios mergaičių gimnazijos matematikos mokytoja. 1950 m. baigė Šiaulių mokytojų institutą.
Nuo 1953 m. Šiaulių F. Žemaičio vidurinės mokyklos, vėliau Šiaulių 12-osios vidurinės mokyklos matematikos mokytoja, 1972–1984 m. šios mokyklos direktorė. Mokykloje įrengė choreografijos salę, paruošė ritmikos programą. 1975 m. baigė Šiaulių pedagoginį institutą.
Nuo 1945 m. dirbo su Šiaulių mokyklų choreografiniais kolektyvais. Jos vadovaujami šokių kolektyvai 7 kartus tapo respublikos vaikų šokių kolektyvų laureatais. 1947–1957 m. vaikų teatro baleitmeisterė. Miesto ir respublikinių moksleivių švenčių vyr. choreografė ir režisierė. Sukūrė daugiau kaip 100 įvairių šokių vaikams ir jaunimui. Už sukurtus šokius „Plaukė žąselė“ ir „Mano tėvelis buvo kalvelis“ 1964 m. suteikta II LSSR valstybinė premija.  1964 m. LSSR nusipelniusi mokytoja.
Episkopio įlanka

Episkopio įlanka (gr. Κόλπος Επισκοπής, turk. Piskobu Körfezi) − dalis Viduržemio jūros, esanti pietvakarinėje Kipro salos pakrantėje, tarp Pafoso ir Limasolio miestų. Įlanka žymi paplūdimiais ir žuvies restoranais. Nežiūrint į etninį 1974 m. Kipro perskyrimą, dalis kipro turkų nusprendė likti šiame rajone.
Pietų Korėjos ministras pirmininkas

Funkcijos

Pagal šalies Konstituciją, ministras pirmininkas padeda prezidentui vykdyti jo funkcijas, prižiūri ministerijų darbą ir rekomenduoja prezidentui jų vadovų kandidatūras. Tais atvejais, kai prezidentas negali vykdyti savo galių, ministras pirmininkas perima šalies valdymą ir tampa laikinuoju šalies prezidentu.

Istorija

Ministro pirmininko postas įsteigtas 1948 m., kartu su Pietų Korėjos valstybės įkūrimu. Nuo 1961 iki 1963 m. šias pareigas einantis asmuo buvo vadinamas vyriausiuoju kabineto ministru.
Stano

Biografija

2000 m. baigė Vilniaus vidurinę mokyklą "Lietuvių namai"  ir įstojo į VU lietuvių filologijos fakultetą. o 2009 m. – LMTA kultūros vadybos bakalauro laipsnį. Įkūrė grupę „Delfinai“, išleido 8 albumus. Už metų debiutą gavo „Bravo apdovanojimą“. Pastaruoju metu scenoje pasirodo kaip solo atlikėjas.
2008 m. rugsėjo 19 d. vedė Indrę Barkutę, 2009 m. gruodžio mėnesį susilaukė sūnaus Ričardo.2015 m. vasario 8 d. su žmona susilaukė antrojo vaiko - sūnaus Adomo, kurį pagimdė Antakalnio gimdymo namuose.
2017 m. spalį su žmona susilaukė trečiojo vaiko - dukros - kurią pavadino Joana Marija Stavickyte.

Kita veikla

Yra nusifilmavęs vaidybiniame filme "For Sale". 2009 m. su daina „Viskas pasakyta“ dalyvavo konkurse „Dainų dainoje“ bei kartu su Gruzijos TV žurnaliste Šorena Džianiašvili dalyvavo LNK muzikiniame šou „Žvaigždžių duetai - 3“, užėmė 3-ą vietą ir laimėjo bronzinį mikrofoną.
Kudrėnai

Istorija

Nuo XIX a. m. iki 1914 m. kaimas buvo Kudrėnų valsčiaus centras.
Povilas Jonas Sapiega

Biografija

Išsilavinimą gavo Branderburge. Karinę karjerą pradėjo 1633 metais prie Smolensko turėdamas husarų rotmistro laipsnį. Nuo 1638 iki 1645 metų Lietuvos stovyklininkas, 1645–1646 metais – pastalininkis. Po Kristupo Kiškos mirties 1646 metais užėmė Vitebsko vaivados pareigybę. 1649 metais – Lietuvos Tribunolo maršalka.
1651 metais dalyvavo Bresto mūšyje prieš Zaporožės kazokus ir Krymo totorius. 1656 metais, po savo antros eilės pusbrolio Leono Kazimiero Sapiegos mirties, gavo Ružanus, Lichovičius, Bychovą ir kitas valdas. 1656 metų vasarį užėmė Lietuvos didžiojo etmono ir Vilniaus vaivados postus, vadovavo vienai stambių LDK magnatų prtijų.
Švedų tvano metu išlaisvino Liubliną nuo Švedijos karių, dalyvavo Varšuvos apgulty ir 1657 metais užėmė Tikocino pilį.
Buvo kritikuojamas dėl Vincento Korvino Gosievskio pralaimėjimo 1658 m. Verkių mūšyje, kuriam neva dėl asmeninio priešiškumo neatėjo į pagalbą.
1659 metais patyrė pralaimėjimą prie Chmelniko nuo Vasilijau Šeremetjevo karių.
1660 metais kartu su Stefanu Čarneckiu sumušė Rusijos karius Polonkos mūšyje.
Mirė 1665 m. gruodžio 30 d. Ružanuose. Palaidotas Berioze.

Valstybinė veikla

1633 m. paskirtas husarų rotmistru, 1635 m. priimtas į karaliaus dvarą, 1638 m. paskirtas Lietuvos stovyklininku, 1645 m. – LDK pastalininku. 1656 m. tapo Lietuvos didžiuoju etmonu.
1646 m. paskirtas Vitebsko vaivada, nuo 1656 m. – Vilniaus vaivada.
Filadelfijos Flyers

Istorija

Komanda įsikūrė Filadelfijoje 1967 m. ir pavadinimu Filadelfijos „Flyers“ pradėjo žaisti NHL.
Ahamkara

Ahamkara (skr. अहंकार = ahaṃkāra – „savikūra, ašainumas“) – hinduizmo filosofinė sąvoka: pojūtis, leidžiantis individui susivokti esant savarankišku asmeniu. Dualistinėje sankhjos sistemoje ahamkara nusako vieną pirmapradės materijos (prakritės) pakopų. Nesusaistyta siela veikiant ahamkarai susitapatina su tikrovės suvokimu bei patyrimu ir patekusi į materiją įtraukiama į atgimimų ratą (samsarą), todėl sankhjos ir jai artimos jogos mokyklos pabrėžia būtinybę įveikti ahamkarą ir taip ištrūkti iš materialiosios pojūčių tikrovės (majos).
Ahamkarą Vakarų psichologijoje iš dalies atitinka ego.